היחידה הרב-ממדית

לוחם ביחידה במהלך תרגיל
תג היחידה בטקס הקמתה, 2020]]
היחידה הרב-ממדית (יחידה 888, הידועה גם כ"יחידת רפאים") היא יחידה קרבית מיוחדת בצה"ל, הפועלת תחת זרוע היבשה. היחידה הוקמה במהלך שנת 2019 ביוזמת הרמטכ"ל אביב כוכבי, כחלק מהתכנית הרב־שנתית "תנופה", במטרה להיערך ללחימה בשדה הקרב העתידי. היא מהווה יחידת מודל לשינויים עתידיים ביחידות התמרון של צה"ל. היחידה מיועדת להילחם בכל זירות הלחימה ובכל תוואי שטח בהתאם למאפייניו ולאתגריו המשתנים, תוך שהיא משמשת ככוח מתמרן רב־זרועי, בעל כושר לחימה גבוה לאיתור, לחשיפה ולהשמדת אויב. היחידה מוכשרת ומתפקדת כיחידת קומנדו, על אף שאינה חלק מחטיבת עוז. 

== מאפיינים והיסטוריה ==
היחידה משלבת יכולת חי"ר, שריון, הנדסה קרבית, תותחנים, נ"ט, אוויר ואיסוף מודיעין קרבי. היא מורכבת ממאות לוחמים שהגיעו מסיירות חטיבות החי"ר השונות, יחידת יהל"ם, בלנ"מ 444, יחידת עוקץ, דובדבן, מגלן, אגוז, סיירת גולני, סיירת גבעתי, פלס"ר שריון, וכן מקציני מודיעין, איסוף קרבי וחיל אוויר. למפקדה הראשון של היחידה מונה סגן־אלוף עמי ביטון.

בפברואר 2020 נערך מסדר ההקמה של היחידה ונחשף סמלה, חרב המשתלבת בתוך הספרה שמונה ובה מוטמעים חיצים הפונים לכיוונים שונים. המוטיבים המובילים ברעיון תג היחידה הם שילוביות, סינרגיה וקטלניות.

בספטמבר 2020 עברה היחידה מכפיפות עוצבת האש (אוגדה 98) לעוצבת הבזק (אוגדה 99), אוגדת חי"ר־אש המיועדת ללחימה בשטחים מבוצרים ולממש את עיקרון "שדה הקרב המשולב הרב-ממדי". עוצבה זו כוללת בנוסף את חטיבת הקומנדו במילואים, חטיבת כפיר, יחידת הבלנ"מ 444, עוצבת ראם וחטיבת שועלי מרום.

ב־27 ביולי 2021 מונה אל"ם איתמר בן חיים למפקד היחידה, במקומו של אל"ם עמי ביטון שעבר לפקד על החטיבה הצפונית באוגדת עזה.

לאחר שנדדה מאז הקמתה בין בסיסים שונים, התמקמה היחידה בספטמבר 2021 בבסיס קבע שהוקם עבורה במרכז הארץ.

בקיץ 2021 החל גיוס לוחמים ישירות למסלול הכשרה ייעודי ליחידה.

באמצע 2023 הוכפפה היחידה, מבחינה פיקודית, ישירות לזרוע היבשה ולמערך התמרון מבחינה מקצועית.

===אמצעי לחימה===

רובה השירות של לוחמי היחידה הוא M4A1 קרבין מקוצר וחלקם גם חמושים באקדח לגיבוי. נשק מחלקתי כולל מקלעי נגב 5.56 מ"מ, מאג 7.62 מ"מ ונגב NG7, וכן רקטות כתף נגד מבנים ומטול רימונים M203. היחידה מפעילה גם צלפים החמושים במערכות נשק צלפים על בסיס רובי M24 משופר, בארט REC10 ובארט MRAD. היחידה משתמשת במגוון כוונות בהן הכוונת החכמה פגיון Smartshooter, כוונת טלסקופית ליאופולד סימן 6 וכוונות השלכה של .

היחידה מפעילה רחפנים מסוגים אחדים, בהם:
* "קרנף": רחפן החמוש במטול רימונים 40 מ"מ, שפותח על ידי יחידת יפת"ח.
* "להקת חשיפה": להקה של שישה רחפני תצפית מתוצרת אלביט מערכות, שעוסקים באיתור פעילות חשודה.
* "מעוז": רחפן מתאבד מתוצרת רפאל, הנושא 350 גרם חומר נפץ ומסוגל לפגוע במטרה אליה הוא מונחה מרחוק בעזרת מצלמה שעליו.

=== עיטורים והישגים ===
ביוני 2022 זכתה היחידה במקום הראשון בבית היחידות המיוחדות באליפות הרפואה של צה"ל. באוקטובר אותה שנה, זכתה היחידה במקום הראשון בבית היחידות המיוחדות באליפות הצליפה הבינלאומית של צה"ל.

== פעילות מבצעית ==
[[נשיא מדינת ישראל ראובן ריבלין בסיור ביחידה]]
=== המתיחות בגבול הצפון (2020) ===
במהלך המתיחות בין ישראל לחזבאללה באוגוסט 2020 לקחה היחידה לראשונה חלק בפעילות מבצעית.

=== מבצע שומר החומות ===
במהלך מבצע שומר החומות פעלה היחידה בגזרת החטיבה הצפונית של רצועת עזה.

=== מלחמת חרבות ברזל ===
==== קרבות הבלימה במתקפת הפתע ====
ב-7 באוקטובר 2023, במהלך קרב רעים, בהיתקלות עם מחבלים נהרגו מפקד היחידה, אל"ם רועי לוי וסרן יותם בן בסט, מפקד פלגת ההכשרות ביחידה. בקרבות בבארי נהרג סגן יונתן גוטין, קצין תקשוב ביחידה. סמ"ר איתי נחמיאס, לוחם ביחידה, נהרג סמוך לביתו בעוטף.<ref></ref>

==== התמרון הקרקעי ברצועת עזה ====
במהלך התמרון היחידה פוזרה, צוותיה ליוו יחידות מובחרות וצוותי קרב גדודיים ככוח מובחר וקדמי, ואחרים פעלו גם באופן עצמאי, ישירות תחת האוגדות.

ב-18 בדצמבר במהלך התמרון הקרקעי לוחמי היחידה הרב ממדית, תחת פיקוד צוות הקרב החטיבתי 551, איתרו בביתו של בכיר בחמאס במרחב ג'באליה, מזוודות של כספי טרור בשווי של כ-5 מיליון שקל ואמצעי לחימה רבים.

ב-13 בינואר 2024, לראשונה מאז הקמתה הרגו לוחמי היחידה מחבלי חמאס באמצעות רחפנים מתקדמים ושילוב של יכולות טכנולוגיות לזיהוי מטרות והכוונת אש.

== מסלול הכשרה ==
הענקת סיכת היחידה בתום ההכשרה
עם הקמתה הגיעו ליחידה הרב-ממדית צוותים שהתגייסו ושירתו ביחידות אחרות. כחלק מהתפתחות היחידה, עודכן מסלול המיון וכעת מגיעים צוותים שמתגייסים באופן ייעודי אליה.

החיילים המיועדים ליחידה הרב-ממדית עוברים טירונות בבא"חים של חטיבות החי"ר השונות (צנחנים, נח"ל, גבעתי וכדומה), ואחריה מגיעים ליחידה הרב-ממדית ועוברים את ההכשרה המתקדמת שאורכת 12 שבועות. לאחר שעברו את ההכשרה, הבוגרים מתחילים את שירותם הסדיר בצוותי היחידה.

לוחמי עוקץ ויהל"ם יכולים להצטרף ליחידה הרב-ממדית, לאחר שעברו הכשרה מלאה ביחידות שלהם.

==מפקדי היחידה==
{| class="wikitable"
|-
!שם||תקופת כהונה||הערות
|-
| עמי ביטון || 2019–2021 || מפקד היחידה הראשון; לימים מפקד חטיבת הצנחנים
|-
| איתמר בן חיים || 2021–2023 || לימים מפקד עוצבת אדום
|-
| רועי לוי || 30 ביולי 2023 – 7 באוקטובר 2023 || נהרג במלחמת חרבות ברזל
|-
| דביר חבר || אוקטובר 2023 – אפריל 2024 ||ממלא מקום, מפקד היחידה במלחמת חרבות ברזל 
|-
|י'
|אפריל 2024 -
|ממלא מקום, מפקד היחידה במלחמת חרבות ברזל
|}

ב-4 במרץ 2024 הוחלט על מינויו של אל"ם טל אשור למפקד היחידה הבא, יכנס לתפקיד באוגוסט 2024.

== גלריה ==
<gallery perrow="4">
קובץ:Establishment ceremony of the multidimensional unit. I.webm|מפקד זרוע היבשה, יואל סטריק נואם בטקס
קובץ:Establishment ceremony of the multidimensional unit. III.jpg|מימין: מפקד עוצבת האש, ירון פינקלמן, מפקד זרוע היבשה, יואל סטריק ומפקד היחידה הראשון, סא"ל עמי ביטון
קובץ:Establishment ceremony of the multidimensional unit. IV.jpg|מסדר הקמה ליחידה הרב-ממדית בראשות ראש המטה הכללי, רב-אלוף אביב כוכבי
קובץ:Mark A. Milley visit to Israel, December 2020. V.jpg|יושב ראש המטות המשולבים מארק מילי מבקר ביחידה יחד עם הרמטכ"ל אביב כוכבי
קובץ:Iron swords-Multidimensional Unit-001.jpg|לוחמי היחידה הרב מימדית בתמרון הקרקעי ברצועת עזה במלחמת חרבות ברזל
קובץ:Iron swords-Multidimensional Unit-002.jpg|לוחמי היחידה הרב מימדית במלחמת חרבות ברזל
קובץ:Iron swords-Multidimensional Unit-003.jpg|לוחמי היחידה הרב מימדית ברצועת עזה
קובץ:Iron swords-Multidimensional Unit-004.jpg
קובץ:Iron swords-Multidimensional Unit-005.jpg
קובץ:Iron swords-Multidimensional Unit-006.jpg
קובץ:Iron swords-Multidimensional Unit-007.jpg
</gallery>
== ראו גם ==
* צק"ח גדעון
* יחידות מובחרות בצה"ל

== קישורים חיצוניים ==

* 
* [https://www.idf.il/מאמרים/2019/היחידה-הרב-ממדית/ יחידה כזאת לא הייתה בצה"ל – עד היום], אתר צה"ל, 1 בינואר 2020
* 
* 
* 
* 
* 
* 
* 
* סגן (מיל') שיר שחר, [https://www.maarachot.idf.il/2021/מאמרים/יחידת-רפאים-לאן/ יחידת "רפאים" לאן?], הוצאת מערכות, 2 בדצמבר 2021
* 
* 
* 
* 
* 
* 
* 
* 

== הערות שוליים ==

קטגוריה:עוצבת הבזק
קטגוריה:יחידות מובחרות בצה"ל